**Mузeј позоришне уметности Србије**



Београд, Господар Јевремова19

Телефон: 2626-630 Fax: 2628-920

e-mail: office@mpus.org.rs www. mpus.org.rs

 Београд, бр. 30, од 04.02.2020.

**МУЗЕЈ ПОЗОРИШНЕ УМЕТНОСТИ СРБИЈЕ**

**ПЛАН РАДА ЗА 2020. ГОДИНУ**

Музеј позоришне уметности Србије постоји од 1950. године и финансира се из буџета Министарства културе РС. Смештен је у Божићевој кући, здању из 1836. које је и само споменик културе од великог значаја, а налази се у Господар Јевремовој улици 19 у Београду. У овом простору је смештено нешто мање од 80m2 изложбеног тј. простора за одржавање програмских активности и канцеларијски простор, док читаоница не постоји. Музеј нема депо, већ у ту сврху закупљује допунски простор.

У Музеју се чува театролошка грађа која сведочи о развоју позоришта у Србији од XVIII века до данас. Музејски фонд чине предмети значајни за научна истраживања или аматерско проучавање класичне драмске, оперске и балетске уметности као и нових мултимедијалних сценских форми.

Тежимо да на једном месту сакупимо, обрадимо, чувамо и приказујемо што више елемената неопходних за реконструкцију неког минулог позоришног чина: од рукописа драме, преко редитељских књига и бележака, пропагандног материјала штампаног уз представе, до фотографија, аудио и видео записа извођења, критика и других извода из штампе, сведочанстава извођача, њихових савременика или потоњих истраживача.
Уз грађу која се односи на институције, прикупљамо и материјале значајне за професионалне биографије позоришних стваралаца, али и сведочанства о приватном животу уметника. Драгоцене преписке, фотографије, школска сведочанства и бројни лични предмети помажу нам да употпунимо слику о одређеним епохама, односно о институцијама и људима који су у њима живели и радили.

Фонд музеја је систематизован према врсти грађе на збирке: Архив (Архивска грађа и документација, Писма, Рукописна дела, Документација о раду МПУС), Плакати и програми, Фотографије, Аудио и видео записи, Ликовни и меморијални предмети, Сценографске и костимографске скице, Заоставштине, Библиотека и Хемеротека. У оквиру интернет презентације Музеја на адреси [www.mpus.org.rs](file:///C%3A%5CC%3A%5CUsers%5CKovke_2%5CDesktop%5CZA%20SAD%20CUVANJE%5Cwww.mpus.org.rs), корисницима је доступан [Театрослов](http://teatroslov.mpus.org.rs/), online театрографска база репертоара свих српских професионалних позоришта са пратећим дигиталним колекцијама формираним на основу грађе која се чува у музејским збиркама, али и при позориштима тј. у приватним збиркама. Театрослов такође обухвата и online сталну поставку Музеја, као и електронске верзије традиционалних музејских изложби.

Поред основне изложбене, Музеј има и богату издавачку делатност. Самостално, или у сарадњи са другим издавачима, објављено је скоро три стотине наслова монографских публикација, а већ четири и по деценије – 45 година у издању Музеја без прекида излази часопис „Театрон“, специјализован за област театрологије.

У редовне музејске програме убрајају се, такође, промоције позоришне литературе, трибине, предавања, округли столови, сусрети с истакнутим позоришним ствараоцима, а током трајања позоришне сезоне на редовном месечном репертоару су програми *Театротеке* – пројекције снимака старих позоришних представа и концерти класичне музике.

Едукативни програми су намењени деци, омладини, одраслим посетиоцима, као и лицима с посебним потребама. Одвијају се у виду стручних вођења кроз музејске поставке, колективних или породичних посета, кроз циклусе радионица (нови циклус радионица „Креирамо позориште“ намењен је ученицима нижих разреда основне школе; остале радионице организујемо у зависности од профила циљне групе, намене, повода и сл). Едукативни програми су прилагођени директним захтевима посетилаца/учесника и организују се на српском, енглеском и француском језику.

**КАДРОВСКА СТРУКТУРА**

 Тренутну кадровску структуру Музеја чини 12 запослених: директор (1), музејски саветник (3), кустос (1), виши библиотекар (1); књижничар (1), виши техничар (2); дипломирани правник за правне, кадровске и административне послове (1), координатор финансијских и рачуноводствених послова (1); спремачица-економ (1).

Последњих година, број радних места у Музеју је смањен за 2 кустоска места неопходна за неометан рад Куће. Збирка архивске грађе, писама и рукописа је привремено распоређена на бригу другим запосленима, али то није ни задовољавајуће ни трајно решење, поготову имајући у виду обавезу ревизије збирки, те је неопходно ангажовати кустоса који би водио ову збирку (1 извршилац). Напомињемо да је овај проблем могуће решити у току 2020. прерасподелом постојећег кадра – запослени на месту књижничара би ускоро требало да дипломира на Катедри за историју Филозофског факултета у Београду. Такође, Музеј је у обавези да води бригу о историји нашег музичког позоришта, у првом реду опере и балета, да проучава ову област, помаже истраживачима, приређује изложбе из ове области... Стога нам је неопходан и стручњак за историју оперске и балетске уметности – театролог или музиколог са искуством из ове области (1 извршилац).

**ПЛАН ПРОГРАМСКИХ АКТИВНОСТИ ЗА 2020. ГОДИНУ**

**ИЗЛОЖБЕНА ДЕЛАТНОСТ**

**Поставке у Музеју**

Музеј позоришне уметности Србије планира да током 2020. године реализује 2 изложбе у сопственој продукцији. Сваку музејску поставку пратиће одговарајући каталог. По завршетку, за сваку поставку се израђује илустративни преглед целокупне изложбе који ће бити постављен на сајт Музеја.

**ИЗЛОЖБЕ 2020:**

1. ***Мадам Батерфлај* – *један век у Београду***

поводом 100 година од оснивања Опере Народног позоришта у Београду (аутор др Јелица Стевановић, музејски саветник едукатор)

Иако је музика значајан сегмент у деловању Народног позоришта у Београду од самог оснивања и премда су током неколико деценија повремено реализоване мање захтевне а потом и комплексије оперске представе, прва званична представа новоформираног ансамбла Опере је била премијера Пучинијеве *Мадам Батерфлај*, 11. фебруара 1920. Тај датум обележава коначно оснивање и почетак континуираног рада Опере Народног позоришта у Београду. Комплексност и обимност теме захтевају опредељивање за репрезентативни узорак који ће на најбољи начин обележити овај, за српску културу изузетно важан јубилеј. Биће то управо историјат опере *Мадам Батерфлај* која је на репертоару свих 100 година.

Процена укупног буџета за реализацију изложбе: 370.000 РСД

|  |  |  |  |
| --- | --- | --- | --- |
| Ек.Кл. | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 70.000,00 |
| 4235 | СТРУЧНЕ УСЛУГЕ | Ауторски текст, лектура, коректура, дизајн и монтажа пратеће видео илустрације. | 100.000,00 |
| 4266 | МАТЕРИЈАЛ ЗА КУЛТУРУ | Материјал | 200.000,00 |
|  |  |  |  |
|  | 370.000,00 |

1. ***Михаило Миша Јанкетић (1938–2019)***

аутор Биљана Остојић, кустос

Значајни драмски уметник Миша Јанкетић, носилац многих престижних признања међу којима и Награде за животно дело „Добричин прстен“, напустио нас је 2019. године. Музеј није био у прилици да приреди изложбу о овом уметнику поводом добијања поменутог великог признања, што је био случај са већином лауреата, те ће то учинити у 2020. години. Поставка ће бити омаж најзначајнијим уметничким достигнућима Михајла Јанкетића на позоришним сценама.

 Процена укупног буџета за реализацију изложбе: 310.000 РСД

|  |  |  |  |
| --- | --- | --- | --- |
| Ек.К | Назив | Опис | Износ |
| 4234 | УСЛУГЕ ИНФОРМИСАЊА | Штампа каталога и оглас | 70.000,00 |
| 4235 | СТРУЧНЕ УСЛУГЕ | Ауторски текст, лектура и коректура, Дизајн каталога | 100.000,00 |
| 4266 | МАТЕРИЈАЛ ЗА КУЛТУРУ | Материјал | 140.000,00 |
|  |  |  |  |
|  | 310.000,00 |

**КОНЗЕРВАЦИЈА И ЗАШТИТА ФОНДА**

На плану конзервације и превентивне заштите фонда предвиђен је рад на четири музејске збирке:

1. За потребе Збирке аудио и видео записа, током 2020. године је планиран наставак започетог пројекта дигитализације и рестаурације преснимака магнетофонских трака и VHS касета у дигитални формат – у циљу заштите фонда.

Процена укупног буџета за ове послове је 200.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | Дигитализација са рестаурацијом преснимака ВХС касета и магнетофонских трака. | 200.000,00 |
|  | 200.000,00 |

1. За потребе Збирке програма и плаката и у 2020. години је предвиђен наставак започетог пројекта рестаурације плаката.

Процена укупног буџета за рестаурацију плаката: 300.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | Рестаурација плаката | 300.000,00 |
|  | 300.000,00 |

1. У 2020. је предвиђен почетак пројекта конзервације и рестаурације дела Збирке сценографских и костимографских скица.

Процена укупног буџета за рестаурацију плаката: 200.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | конзервација и рестаурација сценографских и костимографских скица | 200.000,00 |
|  | 200.000,00 |

**КАТАЛОГИЗАЦИЈА И ФОНД ХЕМЕРОТЕКЕ**

1. COBISS – платформа за узајамну библиографско-каталошку базу података користи се у Музеју од 2008. године. Комплетан књижни фонд Специјалне библиотеке МПУС уведен је у COBIB.SR базу, а двоје запослених је лиценцирано за рад у COBISS-у. У 2020. години у склопу редовних делатности у COBISS-у ће се наставити унос података о фондовима архивских докумената из 19. века, рукописне грађе и писама.

Процена укупног буџета за COBISS лиценце (само за два лиценцирана каталогизатора): 150.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4242 | УСЛУГЕ КУЛТУРЕ | COBISS лиценце | 150.000,00 |
|  | 150.000,00 |

1. Фонд Хемеротеке МПУС чине прилози из штампаних, електронских медија и осталих web извора који се односе на театролошку грађу о српском позоришту и српским позоришним уметницима који делују у матици и/или дијаспори. Пристигла грађа се кроз редовну музејску делатност обрађује, класификује и аплоудује у Театрослов, где је корисницима доступна 24/7/365. За прикупљање грађе Музеј од 1953. године користи услуге специјализованог сервиса за праћење штампаних и електронских медија; последњих година реч је о web clipping, Buzz monitor итд.

Процена укупног буџета за праћење штампаних и електронских медија; web clipping, Buzz monitor итд: 550.000 РСД

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 4242 | УСЛУГЕ КУЛТУРЕ | Прилози из штампе и електронских медија | 550.000,00 |
|  | 550.000,00 |

**ЕДУКАТИВНИ ПРОГРАМИ И КОМУНИКАЦИЈА СА ПУБЛИКОМ**

1. **Едукативни програми** Музеја планирају се према потребама различитих циљних група. У складу с циљевима и временским ограничењима, у понуди су општеобразовне посете Музеју са едукативним – општим или тематским – предавањима о позоришној уметности и ствараоцима, као и о самом Музеју, те стручна вођења кроз тренутну поставку. Програми се реализују у сарадњи с афирмисаним уметницима и консултантима из сфере позоришта, педагогије, андрагогије и специјалне едукације, како у Музеју, тако и у другим просторима у Београду и у унутрашњости, углавном у оквиру манифестација намењених деци и младима. У циљу едукације публике, а нарочито младих уметника, Музеј редовно приређује концерте инструменталне и вокално-инструменталне класичне музике у извођењу ученика нижих и средњих музичких школа, као и студената Факултета музичке уметности. Поред тога, Музеј организује редовне и ванредне (по захтеву) пројекције позоришних представа у оквиру циклуса *Театротека*, са циљем приближавања историје нашег театра новим нараштајима публике и као подсетник старијим позоришним посетиоцима на некадашња сценска остварења, али и у сврху научно-истраживачког рада.

Тачан број програма није могуће унапред утврдити пошто Музеј оставља могућност најаве групних посета током године. Такође, током сезоне се често укаже потреба за организовањем трибина, округлих столова, комеморативних скупова и сл. Оквирно, током 2020. предвиђено је:

* 20-ак општеобразованих групних посета за посетиоце различитих узраста и група (предшколски, основношколски, средњошколски, одрали, деца и одрасли / деца са посебним потребама)
* 20-ак концерата инструменталне и вокално-инструменталне класичне музике
* 10-ак промоција нових издања из области позоришне литературе
* 8 пројекција позоришних представа у оквиру редовног циклуса *Театротеке* и 10-ак по захтеву

Поред ових едукативних садржаја, Музеј већ годинама веома успешно реализује разноврсне радионице за полазнике свих узраста. Свесни чињенице да је образовање младих и буђење њихове потребе за културним и уметничким садржајима од есенцијалног значаја, нарочиту пажњу посвећујемо најмлађим полазницима.

Захваљујући средствима добијеним у току 2017. успели смо ову своју делатност да проширимо и на Земун и Вршац, што је наишло на изванредан одзив. Упркос изостанку средстава због редукованог буџета за ову намену у 2018. и 2019, захваљујући личним напорима и ентузијазму студената Учитељског факултета, ипак смо наставили да ширимо круг деловања и ван Београда (Фаркаждин код Зрењанина, Краљево, Чачак).

Процена укупног буџета за потребе реализације радионица: 110.000 РСД

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 4266 | МАТЕРИЈАЛ ЗА КУЛТУРУ | Материјал за радионице | 60.000,00 |
| 4221 | ТРОШКОВИ СЛУЖБЕНОГ ПУТОВАЊА У ЗЕМЉИ | Трошкови превоза и дневнице на службеном путу, такси превоз | 50.000,00 |
|  | 110.000,00 |

**ИЗДАВАЧКА ДЕЛАТНОСТ**

Музеј позоришне уметности Србије планира да током 2020. године објави укупно 6 публикација: 2 каталога изложби, 1 монографска публикација и 3 серијске (два двоброја часописа Театрон и једно коло едиције *Драмска баштина* – 5 свезака).

**Изложбени каталози (2)**:

Две публикације представљају каталоге који прате изложбе описане и буџетски обједињено исказане у одељку Изложбена делатност. Каталози се штампају на кунздруку, 100g, обима су до 4 штампарска табака, тираж 300 примерака.

1. *Мадам Батерфлај* – *један век у Београду* (аутор др Јелица Стевановић, музејски саветник едукатор.
2. *Михаило Миша Јанкетић (1938–2019) –* (аутор Биљана Остојић, кустос)

**Монографија**:

За 2020. годину планирамо једну публикацију (била је предвиђена за реализацију 2017, па услед смањења буџета пребацивана из године у годину – а сада из истих разлога за 2020):

др Јелица Стевановић, **Народно позориште у огледалу времена (листови и часописи у издању Народног позоришта у Београду)**

Студија је докторска дисертација коју је др Јелица Стевановић одбранила 2015. на Факултету драмских уметности у Београду, тада под називом „Стварање медијске слике Народног позоришта у Београду сопственим издањима (листова, новина, часописа од 1901. до 2008)“. То је својеврсни пресек историје нашег националног театра из до сада неизучаваног угла, а уједно и прва публикација овог обима која се бави позоришном периодиком у Србији. Њено објављивање оличава континуирано настојање Музеја да савременим истраживачима понуди увид у ризницу грађе коју чувају часописи који су им иначе тешко доступни, у овом случају: „Позоришни лист“ (1901), „Позоришни лист“ (1934/35), „Сцена“ (1935–41), „Српска сцена“ (1941–44), „Позориште“ (1948), „Позориште“ (1952), „Позоришна култура“ (1970–72), „Позоришне новине“ (од 2005. до данас).

Процена укупног буџета за објављивање – 300.000 РСД

|  |  |  |  |
| --- | --- | --- | --- |
| Ек. Кл. | Назив | Опис | Износ |
| 4234 | УСЛУГЕ ИНФОРМИСАЊА | Штампа књиге и оглас | 200.000,00 |
| 4235 | СТРУЧНЕ УСЛУГЕ | Ауторски хонорари: лектура, дизајн и прелом | 100.000,00 |
|  |  |  |  |
|  | 300.000,00 |

**Едиција „Драмска баштина“, XVI коло, уредник кола Александар Пејчић**

Публикација је била предвиђена за реализацију 2018, услед смањења буџета пребачена прво за 2019, а сада из истих разлога за 2020.

У овој посебној едицији Музеја позоришне уметности, објављују се дела српских писаца која су својевремено играна са великим успехом на српским сценама (или су из неког другог разлога значајна за историју наше драмске књижевности), а до данас или нису уопште штампана или су штампана у незнатном тиражу и до њих је практично немогуће доћи. Међу њима су и три комада Атанасија Николића инжењерa, професорa математике и првог ректора Лицеја, урбанисте, књижевника, преводиоца, редитеља и глумца (1803–1882), једног од родоначелника српског театра (уз Јоакима Вујића и Јована Стерију Поповића) и једног од оснивача Театра на Ђумруку. Комад драмског писца, новинар и преводиоца Миливоја Предића (1885–1957), *Пуковник Јелић –* својеврсни је омаж I светском рату, а комедија познатог глумца и редитеља Чича-Илије Станојевића, *Дорћолска посла*, била је међу најпопуларнијим насловима бројних путујућих трупа али и Народног позоришта у Београду.

У новом колу библиотеке „Драмска баштина“ биће представљени комади:

* *Зидање Скадра* Атанасија Николића
* *Краљевић Марко и Арапин* Атанасија Николића
* *Краљевић Марко и Вуча ђенерал* Атанасија Николића
* *Пуковник Јелић* Миливоја Предића
* *Дорћолска посла* Илије Станојевића Чиче

Процена укупног буџета за објављивање XVI кола „Драмске баштине“ – 260.000 РСД

|  |  |  |  |
| --- | --- | --- | --- |
| Ек. К. | Назив | Опис | Износ |
| 4234 | УСЛУГЕ ИНФОРМИСАЊА | Штампа 5 свезака и оглас | 160.000,00 |
| 4235 | СТРУЧНЕ УСЛУГЕ | Ауторски хонорар и лектура, дизајн | 100.000,00 |
|  |  |  |  |
|  | 260.000,00 |

**Серијске публикације (2)**:

Часопис „Театрон“ излази без прекида од 1974. године. Поред обавезних текстова из домена теорије и историје позоришта, прилога о раду Музеја, „Театрон“ нуди веома прецизан критички преглед на актуелно драмско, оперско и балетско стваралаштво, а у сваком броју читаоцима се представља најмање по један драмски текст, најчешће из пера нових савремених аутора.

Процена укупног буџета за објављивање два двоброја Театрона: 800.000 РСД

**Театрон 190/191**, пролеће-лето 2020. (уредник Радомир Путник)

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4234 | УСЛУГЕ ИНФОРМИСАЊА | Штампа часописа и оглас | 100.000,00 |
| 4235 | СТРУЧНЕ УСЛУГЕ | Ауторски хонорари и лектура | 300.000,00 |
|  |  |  |  |
|  | 400.000,00 |

**Театрон 192/193**, јесен-зима 2020. (уредник Радомир Путник)

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 4234 | УСЛУГЕ ИНФОРМИСАЊА | Штампа часописа и оглас | 100.000,00 |
| 4235 | СТРУЧНЕ УСЛУГЕ | Ауторски хонорари и лектура | 300.000,00 |
|  |  |  |  |
|  | 400.000,00 |

**ОПРЕМА**

Током 2020. године, због оштећења насталих пробијањем воде у просторије привременог депоа МПУС, обавезно је извршити замену дотрајалог и уништеног мобилијара, као и набавку додатних заштитних ормана. Такође, неопходно је обезбедити заменске уређаје за дотрајалу рачунарску опрему и друга средства за рад. Већ на почетку 2020. предвиђена је набавка опреме:

1. **Канцеларијска опрема (намештај):**

Металне полице за регистраторе 60 m 110.000 РСД (измештање Хемеротеке због влаге)

Контејнер за транспорт до 35 урамљених паноа под стаклом 80.000 РСД (за потребе гостовања изложби МПУС)

Библиотечки орман (застакљен) 30.000 РСД

Витрина- стилска за изложбени простор 100.000 РСД

УКУПНО канцеларијска опрема (намештај): 320.000,00

1. **Рачунарска опрема:**

Заменски рачунари – лаптоп (3 КОМ.) 300.000 РСД

Проширење меморије сервера: 200.000

УКУПНО рачунарска опрема: 500.000,00 РСД

Процена укупног буџета за канцеларијску и рачунарску опрему: 820.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 5122 | АДМИНИСТРАТИВНА ОПРЕМА | Канцеларијска опрема и рачунарска опрема | 820.000,00 |
|  | 820.000,00 |

**ОТКУП И НЕМАТЕРИЈАЛНА ИМОВИНА**

Фонд МПУС употпуњава се махом из заоставштина и поклона истакнутих уметника или њихових наследника. Одређени број предмета, ипак, доспева у збирке путем куповине. Могућност остваривања оваквих аквизиција отвара се најчешће након смрти уметника/наследника и не могу се планирати унапред. Зато је неопходно обезбедити минимум средстава макар за започињање процедуре откупа.

Процена укупног буџета за откуп и нематеријалну имовину: 150.000 РСД

|  |  |  |  |
| --- | --- | --- | --- |
| Ек. Клас. | Назив | Опис | Износ |
| 5151 | НЕМАТЕРИЈАЛНА ИМОВИНА | Откуп музеалија и куповина књижног фонда | 150.000,00 |
|  | 150.000,00 |

**ДИГИТАЛИЗАЦИЈА**

Музеј позоришне уметности Србије је усвојеним годишњим планом и програмом за 2017. и 2018. годину, спровео активности везане за процес дигитализације фонда МПУС према Стратегији развоја система дитигализације (2017–2022). У оквиру пројекта дигитализације под називом **„Дигитализација“ – унос података, редакција података са координацијом мреже сарадника и развој мреже сарадника у локалним условима**, који је подржан од стране Министарства културе и информисања под бројем 631-02-26/2017-02, Музеју су одобрена средства на ек. квалификацији 423 за 2017, намењена за ангажовање лица на уговору о делу за попуњавање театрографских података у електронску базу података „Театрослов“, израду сајта и опрему. Наредне године, у оквиру пројекта под бројем 631-02-15/2018-02, одобрена су средства намењена за ангажовање лица за унос података у базу. Током 2017. и 2018. године, реализован је свеобухватни унос театрографских података везаних за репертоаре професионалних позоришта у Србији, при чему је извршен унос укупно 5499 позоришних представа и 5138 личности. Такође, фебруара 2018. постављен је **нови администраторски панел базе Театрослов** који је израђен са новим функцијама (увођење напредне унакрсне претраге, омогућавање опције „види као корисник“ којом се корисницима административне апликације омогућава директан увид у изглед унетих података са странице за спољне кориснике „Театрослова“, проширење параметара претраге у административној апликацији на најмање два термина, увођење опомене од стране софтвера у ситуацијама када се уносе подаци потенцијално сумњиви као дупликати итд.). Извршена је конверзија постојеће базе података (преко 140.000 јединица из више од 10 разнородних категорија). С обзиром да за 2019. годину нису одобрена финансијска средства за пројекат дигитализације, рад на дигитализацији је знатно успорен и отежан. Након направљене паузе од скоро годину дана, извесно је да је Музеју неопходан најмање један стални спољни сарадник за унос података у „Театрослов“ на месечном нивоу, с тим да се по потреби ангажују и сарадници за одговарајући центар (Београд, Чачак, Нови Сад, Суботица, Косовска Митровица) – једнократно.

Током 2020. је за потребе Специјалне библиотеке МПУС, у оквиру заштите фонда периодике, предвиђено скенирање нових 20.000 страница угрожених часописа. Оцењено је да је за скенирање ове грађе безбедно и ефикасније ангажовати подизвођача, јер ће тако процес рада бити значајно убрзан, а угрожени фонд брже повучен из отвореног приступа. Скенирана грађа биће обрађена и постављена у Театрослов тј. дигиталну библиотеку на сајту МПУС, кроз редовну делатност Музеја до краја септембра.

Од марта 2019. године, Музеј позоришне уметности Србије је укључен у пројекат имплементације Јединственог софтверског решења за музеје који се налази на адреси [kultura.rs](http://kultura.rs/). Процес миграције постојећих података из базе „Театрослов“ и повезивање са апликацијом врши програмер базе, дугогодишњи сарадник Музеја, у сарадњи са програмерским тимом при Министарству културе и информисања, који ради на проширењу агрегатора. Програмер базе „Театрослов“ ангажован је на пословима прикључења на једну од постојеће четири базе претраживача културног наслеђа (агрегатор) при чему ради на дефинисању endpoint-a преко којег се може претраживати база МПУС према следећим ставкама ‒ брза претрага, напредна претрага, извор->установа.

Процена укупног буџета за потребе дигитализације грађе: 1.100.000 РСД

|  |  |  |  |
| --- | --- | --- | --- |
| Ек.Клас. | Назив | Опис | Износ |
| 4232 | КОПЈУТЕР. УСЛУГЕ | Уговор за програмера | 100.000,00 |
| 4235 | СТРУЧНЕ УСЛУГЕ | Уговори о делу – унос података | 700.000,00 |
| 4242 | УСЛУГЕ КУЛТУРЕ | Уговори о делу | 300.000,00 |
|  | 1.100.000,00 |

**СТРУЧНА УСАВРШАВАЊА:** Нису предвиђена средства из буџета.

**ПРЕДЛОГ ГОДИШЊЕГ ПРОГРАМА РАДА ЗА 2021. ГОДИНУ**

**ИЗЛОЖБЕ 2021.**

* ***Ксенија Јовановић – корени*** (наставак серијала о глумачким породицама)
* ***Младен Сабљић* –** поводом 100 година од рођења
* ***Раде Марковић* –** поводом 100 година од рођења
* ***Олга Ивановић* –** поводом 100 година од рођења
* ***Северин Бијелић* –** поводом 100 година од рођења

Укупно 5 изложби

**ИЗДАВАЧКА ДЕЛАТНОСТ 2021.**

**Монографске публикације**

1.др Јелица Стевановић, ***Велики репертоар – прилози за историју Народног позоришта******у Београду***(радни наслов)

Као и свако друго национално позориште на свету, и ова институција културе од прворазредног значаја има превасходно два задатка: да својим репертоаром негује светску и домаћу класику, те да у репертоару посвећује адекватну пажњу страним, а нарочито домаћим савременим ствараоцима, у циљу неговања будућих класика. Процену квалитета савремених аутора који су последњих година нашли место на сценама Народног позоришта може дати само историја. Оно што ову кућу ставља раме уз раме са сродним европским театрима несумњиво је – репертоар класичних дела и аутора. Стога је један од, а можда и најадекватнији начин да се одреде значај и место Народног позоришта данас, управо кроз призму присутности и значаја класичног репертоара током протеклих век и по – што је основна тема а уједно и циљ ове књиге.

2. Александра Кузмић, ***Студије о драмама Уроша Дојчиновића „Вражје колено и „У затишју“***

Реч је о критичком издању једине две драме поменутог аутора које до сада нису штампане, а рукописи се чувају у Истраживачко-документационом центру Народног позоришта у Београду и у Библиотеци Српског народног позоришта у Новом Саду. Ауторка доноси детаљну анализу поменутих дела са аспекта историје књижевности, као и театролошке податке о сценским извођењима и значају ових комада за српско позориште. Књига садржи и студију под насловом *Урош Дојчиновић и светлости позорнице*, која се састоји из три целине: осврта на пишчеву биографију и његов искорак у позоришне воде, будући да је по професији био рударски инжењер; представљања рецепције двеју Дојчиновићевих комедија, а нарочито дела *У затишју*, изузетно добро прихваћеног и радо играног на српским сценама; драматуршке анализе дела с освртом на кључна поетичка обележја Дојчиновићевог драмског стваралаштва. Представљање овог драмског писца и његових дела из периода између два светска рата, значајно би допринело историји српске драме, коју Музеј позоришне уметности Србије успешно негује, а можда и подстакло савремене позоришне куће да неки од Дојчиновићевих драмских текстова поново поставе на сцену.

**Два двоброја Театрона (194/195 и 196/197)**

**Пет пратећих изложбених каталошких публикација**

Укупно 9 штампаних издања

**ПРЕДЛОГ ГОДИШЊЕГ ПРОГРАМА РАДА ЗА 2022. ГОДИНУ**

**ИЗЛОЖБЕ 2022.**

* ***Ж. Б. П. Молијер* на сцени Народног позоришта у Беораду** – поводом 400 година од рођења и 350 година од смрти писца
* ***Васа Пантелић* –** поводом 100 година од рођења
* ***Соја Јовановић* –** поводом 100 година од рођења
* ***Душко Радовић у позоришту* –** поводом 100 година од рођења
* ***200. број Театрона***
* Изложба о *Хеди Габлер* – гостовање Позоришног музеја Војводине, поводом 100 година од прве премијере у Београду (14. IX 1922)

**ИЗДАВАЧКА ДЕЛАТНОСТ 2022.**

**Монографска публикација**

*Путујућа позоришта као претече позоришне организације код Срба*, докторска дисертација Александре Милошевић

**Едиција „Драмска баштина“, XVII коло, уредник кола Александар Пејчић –** необјављивана драмска дела Илије Станојевића Чиче

**Два двоброја Театрона (198/199 и 200/201)**

**Пет пратећих изложбених каталошких публикација.**

Укупно 9 штампаних издања**.**

 **Директор**

 **Момчило Ковачевић**